# Tsy nirahina ho an'iza na iza Aho

Azo adika hoe DH: "Tsy nirahin'Andriamanitra ho an'iza na iza Aho"

# ny ondry very ao amin'ny ankohonan'Isiraely

Io dia sarin-teny mampitaha ny firenen'Israely manontolo amin'ny ondry izay nania lavitra tamin'ny mpiandry azy ireo. Jereo ny fomba nandikanao izany ao amin'ny 10:5.

# Fa tonga

"Tonga ilay vehivavy Kananita"

# niankohaka teo anatrehany

Mampiseho izany fa nanetri-tena teo anatrehan'i Jesosy ilay vehivavy.

# Tsy rariny raha alaina ny mofon-jaza ka atsipy ho an'ny amboa kely

Novalian'i Jesosy tamin'ny ohabolana ilay vehivavy. Ny dikan'izany dia hoe tsy mety ny maka izay tokony ho an'ny Jiosy ka manome izany ho an'izay tsy Jiosy.

# amboa kely

Mampiasà teny izay mahalaza ny biby ataon'ny olona fiompy izay mety hitovy habe amin'ny amboa.

# mofon-jaza

Eto ny "mofo" dia ilazana ny sakafo amin'ny ankapobeny. DH: "ny sakafon'ny ankizy"

# ny amboa kely

Noraisin'ireo Jiosy ho biby maloto ny amboa. Eto izany dia ampiasaina ho kisarisary maneho ireo tsy Jiosy
