# Fampifandraisana ny foto-kevitra:

Ito no fiafaran'ny hira fanesoana ho hirain'ny Israelita amin'ny mpanjakan'i Babylona.

# izy rehetra dia mandry amim-boninahitra

Midiaka izany fa ny fatin'izy ireo dia nalevina am-boninahitra. DH: "nalevina am-boninahitra ireo mpanjaka rehetra efa maty"

# Nefa ianao dia ho esorina ao amin'ny fasanao

Ny fanesorana anaty fasana dia maneho ny tsy fandevenana. DH: "Saingy ianao dia tsy voalevina. Tavela eo amin'ny tany ny fatinao"

# tahaka ny ratsan-kazo nariana

Ny ratsan-kazo nariana dia maneho zavatra tsy misy lanjany. DH: "tahaka ny ratsan-kazo izay ahilikilika"

# Mandrakotra anao tahaka ny fitafiana ny maty

Izany dia maneho faty marobe eo ambonin'ny fatiny. DH: "Mandrakotra ny fatinao tanteraka ny fatin'ireo olona" na "Mivangongo eo ambonin'ny fatinao ny fatin'ireo miaramila"

# ireo izay notrobarana tamin-tsabatra

Ity no milaza hoe iza "ireo maty" tany amin'ny fiandohan'ny fehezanteny. Ny hoe voatrobaky ny sabatra dia maneho ny fahafatesana an'ady. DH: "ireo izay voavono tany an'ady"

# izay midina any amin'ireo vaton'ny lavaka

Ny lavaka dia ilazana ny helo, na lavaka lehibe any ambany tany izay misy faty be dia be mivangongo tsotra izao.

# Tsy ho alevina tahaka azy ireo ianao

Ny teny hoe "azy ireo" dia manondro ireo mpanjaka hafa izay maty ka nalevina araka ny tokony izy. DH: "tsy ho alevina tahaka ny nandevenana ireo mpanjaka hafa ianao"

# Ny taranaky ny mpanao ratsy dia tsy ho tononina intsony

DH: "tsy hisy hiresaka momba ny taranaky ny mpanao ratsy intsony"
